
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea Bugetului General al Municipiului Focşani pe anul 2012
         Consiliul Local al Municipiului Focşani, judeţul Vrancea, întrunit în şedinţă extraordinară,

 -   analizând proiectul de hotărâre iniţiat de Primarul Municipiului Focşani, raportul primarului privind aprobarea Bugetului General al Municipiului Focşani pe anul 2012, înregistrat la nr.2431/12.01.2012 şi raportul întocmit de Direcţia Economică înregistrat la nr. 3427/18.01.2012 ;

-    văzând avizul favorabil al Comisiei pentru buget, finanţe, investiţii, liberă initiaţivă, economic şi servicii publice şi amendamentele consilierilor locali;

-    având în vedere adresa nr. 32608/30.12.2011 transmisă de Directia Generală a Finanţelor Publice a judeţului Vrancea şi înregistrată la nr.3848/04.01.2012, Decizia nr.1/11.01.2012 a DGFP privind repartizarea sumelor defalcate din unele venituri ale bugetului de stat pe unităţi administrativ-teritoriale ale judeţului Vrancea pe anul 2012, adresa nr.215/11.01.2012 transmisă de Consiliul Judeţean Vrancea şi înregistrată la nr.2084/11.01.2012, şi nota de fundamentare a investiţiilor nr 2640/13.01.2012 întocmită de Serviciul investiţii, administrarea fondului locativ ;
-    în conformitate cu prevederile art. 26, alin (4), art. 39 şi art. 41 din Legea nr.273/2006 privind finanţele publice locale, cu modificările şi completările ulterioare şi ale Legii nr. 286/2010 privind bugetul de stat pe anul 2011;

-     în baza art. 36, alin.(1) şi (2), lit.“b”, alin (4) lit. “a” şi în temeiul art. 45 alin. (2), lit. “a”   din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E:

         Art. 1 Se aprobă Bugetul General al Municipiului Focşani pe anul 2012, în sumă de 313.370  mii lei, conform anexei nr.1 care face parte integrantă din prezenta hotărâre.

          Art.2 Se aprobă Bugetul Local al Municipiului Focşani pe anul 2012, în sumă de 299.167 mii lei, detaliat la venituri pe capitole şi subcapitole, şi la cheltuieli pe capitole, subcapitole, titluri, articole şi aliniate, pe secţiunea de funcţionare şi secţiunea de dezvoltare, conform anexei  nr. 2 , care face parte integrantă din prezenta hotărâre.

         Art. 3 Se aprobă Bugetele instituţiilor publice finanţate integral din bugetul local al Municipiului Focşani pe anul 2012, detaliate pe titluri, articole şi aliniate, dupa caz,  conform anexelor de la nr. 3  la nr. 41 , care fac parte integrantă din prezenta hotărâre.
         Art. 4 Se aprobă Programul de investiţii al instituţiilor finaţate integral din bugetul local al Municipiului Focşani pe anul 2012, în sumă de 1.342 mii lei, conform anexei nr. 42 , care face parte integrantă din prezenta hotărâre.
        Art. 5 Se aprobă Bugetul instituţiilor publice finanţate integral/ parţial din venituri proprii, pe anul 2012, în sumă de 10.708 mii lei, centralizat şi pe instituţii, detaliate la venituri pe capitole şi subcapitole şi la cheltuieli pe capitole, subcapitole, titluri, articole  şi aliniate, pe secţiunea de funcţionare şi secţiunea de dezvoltare,  conform anexelor de la nr.43  la nr. 82, care fac parte integrantă din prezenta hotărâre.

       Art. 6 Se aprobă Programul de investiţii al instituţiilor publice finanţate integral/ parţial din venituri proprii, pe anul 2012, în sumă de 55 mii lei, conform anexei nr. 83 , care face parte integrantă din prezenta hotărâre.

       Art. 7 Se aprobă Bugetul creditelor interne pe anul 2012, în sumă de 9.000 mii lei, centralizat şi pe instituţii, detaliat la cheltuieli pe capitole, subcapitole, titluri, articole şi aliniate şi programul de investiţii, conform anexelor de la nr. 84 la nr. 86, care fac parte integrantă din prezenta hotărâre.
       Art. 8 Se aprobă numărul de personal, permanenţi şi temporari, precum şi fondul salariilor de bază pentru fiecare instituţie publică, finanţată din Bugetul General al Municipiului Focşani pe anul 2012, conform anexei nr. 87, care face parte integrantă din prezenta hotărâre.
       Art. 9 Prezenta hotărâre va fi comunicată de către Direcţia administraţie publică locală, compartimentelor, serviciilor şi primarului municipiului Focşani, conform legii, care va asigura executarea acesteia prin Direcţia Economică, Directia de resurse umane şi coordonare unităţi subordonate, Serviciul investiţii, administrarea fondului locativ, unităţile subordonate Consiliului Local al Municipiului Focşani.
   PREŞEDINTE DE ŞEDINŢĂ, 

            Vrâncianu Gicu
                                                                          CONTRASEMNEAZĂ

                                                             SECRETARUL MUNICIPIULUI FOCŞANI                                                                                                                                                                                                        

                                                                              Eduard Marian Corhană

Municipiul Focşani, 31 ianuarie 2012                                                      

